BBB Business Profile | Krakel Sales
> Krakel Sales
8216 E Park Meadows Dr.
Lone Tree, CO 80124-2746
Mr. Ron Olsen, Vice President
Mr. Rick Krakel, President
Krakel Sales LLC
This Business Is Not BBB Accredited Krakel Sales Ek het ‘n huisie by die see … | MaanKind
Ek het ‘n huisie by die see …
“Hallo, is this a B & B?”
“This is self-catering, how can we help you?”
“We don’t need a place to stay, we just want to use your place to wash and stuff …”
And stuff inderdaad … Ek het nogal gewonder wat die ‘and stuff’ behels
Vir baie mense is ŉ gastehuis-by-die-see ŉ baie romantiese prentjie, maar die realiteit is ook beddegoed wat skoon en droog moet kom, toilette en storte wat geskrop moet word. Ons werk hárd, maar ek ruil nie my werksplek vir enige ander kantoor met vergaderings, begrotings en mislike base nie.
Tien jaar gelede het ons ons twee selfsorgeenhede in Kleinmond begin bedryf. Ons het begin met die persepsies van wat ons gehoor en gelees het, en die realiteit het ons aangenaam verras.
90% van mense is skoner as wat ons gedink het, en laat die plek skoon en netjies
90% van mense is meer bedagsaam as wat ons gedink het
90% van mense is bedagsaam met inkom- en uitgaantye
90% van mense lawaai minder as wat ons gedink het
90% van mense dra nie ons plastiekbakke, dubbelproppe, skerp messies en goeie vadoeke weg nie
90% van mense vee nie hulle fietswiele en skoene skoon met ons handdoeke en/of vadoeke nie
90% van mense gebruik nie ons messegoed vir tools nie
So ja, gruwelike gastehuisverhale bestaan, maar die grootste deel van die mensdom is Goeie Gaste! Dankie julle!
Net ‘n paar dingetjies:
Ek weet julle gaan rondry en strand toe gaan en alles, maar dit kos nie minder as jy my probeer vertel jy soek net-’n-bed nie. Dat jy die hele tyd eintlik weg gaan wees nie. Net ‘n ou lêplekkie, en miskien ‘n gaatjie wat jy ‘n ou koffietjie kan maak, en dalk ‘n ou braaiplekkie waar jy ‘n vleisie kan braai… Die verkleinwoordjies maak nie die prys minder nie…
As jy ‘n glas of beker breek, dis oukei, jy hoef nie een te koop om dit te vervang nie. Ongelukkige gebeur. Ons hou ekstras wat die stel weer opvul met dieselfde glas.
No pets beteken NO pets… Ek weet jou hond is by jou huis goedgemanierd en alles, maar vir ons beteken No pets NO pets…
As ons nie beskikbaarheid het nie, kan ek regtig nie. Nee, ek kan regtig nie ‘n plan maak nie. Nie eers net vir een nag nie. Nie eers net een kamer nie. Vol is vol!
Moenie onderhandel vir ‘n beter prys omdat julle net twee is, en dan bring jy ekstra mense nie.
As ons sê ons is ingerig vir vier mense, dan bedoel ons vier mense. En nee, ons gee nie opblaasmatrassies, ekstra beddegoed/handdoeke, borde ens nie. As julle meer as vier is, huur die plek wat ses slaap. Daar is baie goeie redes waarom daar beperkings is.
Ons kan regtig nie voorlopige besprekings maande vooraf sonder deposito’s maak, dat jy eers seker kan maak of jy wel kan/wil kom nie.
Dankie vir die 90% gaste! Julle maak ons lewe die moeite werd! Dankie ook vir die 10%, julle hou ons nederig.
http://www.kleinmond selfcatering.co.za – Waar jy bekostigbare akkommodasie kan kry, lekker naby die see.
29 thoughts on “Ek het ‘n huisie by die see …”
12 Januarie, 2015 om 2:58 nm
Ja, hierdie tipe dinge kom maar met sy eie pyne. Ek weet nie, hier in die LImpopo is dit nie meer aangeneem om by ‘seker’ oornag plekke te oornag nie. Miskien is die mense by die see anders …
lekker om weer ietsie van jou te gelees het.
11 Januarie, 2015 om 9:19 vm
11 Januarie, 2015 om 9:12 nm
Dit was só lekker om julle te leer ken!
10 Januarie, 2015 om 7:31 vm
Daar is tog baie positiewe ouens. Die opdringeriges is juis die ouens wat nie omgee vir ander mense se goed nie.
11 Januarie, 2015 om 9:11 nm
Die meeste gaste is lieflike mense!
12 Januarie, 2015 om 5:04 vm
Ek dink ook so. Nou en dan sal jy torre kry. Mense wat wil betaal is meestal goeie ouens. Ons het met my seun se troue n heerlike plaashuis gastehuis gehad. Twee ouerder mense wat hul huis opgedeel het en self al die bediening en regsit doen(hier is nie hulp soos doer by julle nie. Alles word self gedoen).Daar was 5 slaapkamers. Drie bymekaar met stort en toilet en twee en suite(spelling?)
12 Januarie, 2015 om 10:34 vm
Hulp? Wat meen jy? Ons doen alles self. Instandhoiuding,, skoonmaak, was en stryk.
12 Januarie, 2015 om 9:15 nm
Lekker man dan weet jy presies wat aangaan!
9 Januarie, 2015 om 11:49 vm
Ek haal my hoed af vir jou Maankind! Soveel geduld.
9 Januarie, 2015 om 4:43 vm
Ons werk in dieselfde bedryf, en daai storietjies het ons ook al miljuisende kere gehoor 😀
11 Januarie, 2015 om 9:08 nm
Snaaks hoe universeel dit is? Wat kan jy nog byvoeg?
12 Januarie, 2015 om 4:15 vm
Die seding wat my tot die punt van siekword irriteer kom gewoonlik die oomblik wat jy die foon antwoord: “Ek weet ek soek nou wors in n hondehok, maar…”
En wanneer die gaste praat oor die “kinders wat sommer n bed kan deel”, moet n mens ook maar vra hoe oud daardie kinders is – ons het al gevalle gehad waar dit “kinders” van universiteitsouderdom is!
12 Januarie, 2015 om 10:35 vm
Die pap babatjies van vier jaar oud…
Ja, die wors soek hulle by my ook. Maar wat, ek bly maar geduldig. Vir daardie ou is sy navraag real.
12 Januarie, 2015 om 8:22 nm
En snaaks hoe die laatslapers altyd skielik “buitelandse gaste” kry, asof ons iewers n paar eenhede opsy hou net vir ingeval daar uitlanders kom plek soek…
12 Januarie, 2015 om 8:33 nm
Asof hulle anders is…
8 Januarie, 2015 om 8:35 nm
Ek het soveel simpatie met jou Trisa!
Twee dae voor Kersfees bel iemand my vir blyplek, ons huis langsaan word deur ons kinders en hulle vriende gebruik ( sommer so ‘n lekker houthuis, niks deftigs, net reg vir ons kinders)……… ek sê nee, die kinders bly daar………….. maar ons sal op die vloer slaap kom die antwoord….
8 Januarie, 2015 om 7:06 nm
Toortsie .. hie hie ..
Jul tariewe is meer dan billik!
95% van ons gaste maak dat ons uitsien na hul kuier.
4% van ons gaste leef maar seker by hul huis ook so ..
1% va hulle is aliens in mensgewaad – gaste uit die hel!
11 Januarie, 2015 om 9:10 nm
Ek konsentreer net op daardie 95%
8 Januarie, 2015 om 6:37 nm
Ek het ingegaan op jou tariewe en foto’s. Dit ls pragtig en julle pryse baie billik!
Dit is, Carol. Ons vakansieseisoen is alweer volbespreek tot 7 Januarie 2016.
8 Januarie, 2015 om 1:30 nm
En nee, jou broer se apie, al is hy in ‘n hollie, is OOK NIE welkom nie! 😯
Die papegaai ook nie, jammer!
8 Januarie, 2015 om 1:21 nm
Ek het al in gastehuise geslaap wat die duvetoortreksel nie elke keer saam met die beddegoed gewas word nie. Ek het ‘n oorsensitiewe reuksin plus nog ‘n fyn kopreukvermoë. As ek ‘n sweempie van enige ander lewende wese in ‘n bed ruik, dan wil ek nie daar slaap nie.Ek sal die duvet afgooi, sonder dit slaap in die somer en in die winter my kamerjas aantrek vir warmkry.
Ek het ook al in gastehuise geslaap waar die beddegoed erg gekreukel is (ag wat, ek stryk dit nie, dis tog silwerskoon.) Ek maak ook dikwels so in my eie huis, maar dan word dit netjies afgehaal en opgevou. Dis ook nie die tjiepste beddegoed nie. By ‘n gastehuis betaal ek, Daarom mag ek seker verwag alles moet kraakskoon en netjies wees. Dan pas ek so ‘n plek se goed ekstra mooi op.
Die B&B op die hoek van 2de laan en 2de straat op Kleinmond is spotless. Dis ‘n skande as jy hulle goed nie soos jou eie op pas nie.Dis beslis ook nie die duurste B&B op Kleinmond nie
8 Januarie, 2015 om 8:31 nm
O jitte Lidia, ek stem so met jou saam. Het in vele B&B’s in die buiteland sulke plekke ervaar. Ek het eenkeer ‘n bed onder oopgetrek en toe lê daar ‘n spul swart hare, jigggggg
11 Januarie, 2015 om 9:09 nm
8 Januarie, 2015 om 12:41 nm
90% Van die gaste is aangename gewone mense wat jou plek redelik oppas en redelik netjies laat. 9% laar hom maar baie deurmekaar met vuil skottelgoed ens, en dis alles aanvaarbaar en reg. Maar 1% vat jou skerp messies, ‘n handdoek, selfs ‘n dure dubbelbedkombers, paslakens ens. o hulle het ek op die swartlys gesit, maar die skade is steeds gedaan….
8 Januarie, 2015 om 12:09 nm
90% van gaste laat val nie warm stryksters op die mat nie…